cyanic-selkie/wikianc huggingface dataset:
Elektra (toanielstik fan Sofoklês)
Wat foarôf gie
As Agamemnon, de kening fan Mysene en de lieder fan 'e Griken, weromkeard fan syn oerwinning yn 'e Trojaanske Oarloch, bringt er de Trojaanske prinsesse Kassandra mei, dy't er as konkubine nommen hat. Mar hy hat njoggen jier fan hûs west, en syn frou Klytemnêstra hat it ûnderwilens oanlein mei syn neef Aigisthos. Boppedat sint se noch altiten op wraak op Agamemnon, om't dy foar syn ôfreis harren dochter Ifigeneia oan 'e goaden offere hat om syn oerwinning yn 'e striid tsjin Troaje te bewissigjen. Dat, Agamemnon is mar kwealk wer thús, of hy wurdt fermoarde troch Klytemnêstra. Dy beseft dêrnei dat se har soan Orestês eins ek út 'e wei romje moat, sadat dy syn heit skielk net wreekje kin. Mar de jonge wurdt it paleis útsmokkele troch syn twillingsuster Elektra, dy't him nei kening Strofios fan Fokis tastjoerd, om oan dy syn hof grutbrocht te wurden.
It toanielstik
Elektra iepenet jierren letter, as Orestês mei syn freon Pûladês, de soan fan Strofios, en in pedagooch of priveelearaar yn Mysene arrivearret. Harren plan is om 'e learaar it boadskip yn it paleis oerbringe te litten dat Orestês omkommen is by in ûngemak mei in striidwein, en dat twa manlju (yn it echt Orestês en Pûladês) mei koarten de urne mei syn jiske bringe sille.
Night at the Museum (film)
Plot
De oare moarns tsjinnet Larry syn ûntslach yn om't er net sit te wachtsjen op in baan dy't libbensbedriigjend is. Foar de treppens fan it museum treft er lykwols Nick, dy't ûnderweis is nei skoalle. De jonge is sa entûsjast dat syn heit yn it museum wurket, dat er suver net wachtsje oant er Larry ris oan it wurk sjen kin. Nei dy moeting beseft Larry dat er der net foar wei kin, dat hy giet wer nei Cecil om syn ûntslach werom te nimmen. Hy freget Cecil om nije ynstruksjes, mar de âldman riedt him oan om ynstee ris wat skiednisboeken iepen te slaan en oer de besjensweardichheden yn it museum te learen; dêr sil er perfoarst mear oan hawwe. De basis foar syn nije kennis ûntlient Larry letter dy moarn as er in rûnlieding folget dy't troch de oantreklike museumgids Rebecca Hutman oan in klasse skoalbern jûn wurdt. As er mei har oan 'e praat rekket, fertelt se him dat se in proefskrift oer Sacajawea skriuwt mar it gefoel hat dat se út 'e skiednisboeken net genôch helje kin om har ûnderwerp wier te begripen. Neitiid set Larry nei de bibleteek ta, dêr't er de rest fan syn frije tiid middenmank de skiednisboeken trochbringt.
Sjikokû
Sjikokû, ek wol stavere as Shikoku (Japansk: 四国, Shikoku), is it lytste fan 'e fjouwer haadeilannen fan Japan, dat fan dy fjouwer eilannen ek de lytste befolking hat. De namme betsjut letterlik "fjouwer provinsjes". Fan âlds waard it ek wol Iyo-no-futana-shima, Iyo-shima of Futana-shima neamd. De moderne namme ferwiist nei de fjouwer eardere provinsjes dêr't Sjikokû út bestie: Awa, Tosa, Sanuki en Iyo.
Sicco Roorda van Eysinga
Sicco Ernst Willem Roorda van Eysinga (Batavia, 8 augustus 1825 - Clarens (Switserlân, 23 oktober 1887) wie in militêr, sjoernalist, publisist en sosjalist mei anargistyske sympatyen. Hy publisearre ûnder de skûlnammen Chremes, Djojo, Pak Maria en Sentot.
Libben en wurk
Doe't it him dúdlik waard dat er gjin earewerstel krije soe en ek net in pinsjoen oer syn Ynjeske jierren, ferfear er yn 1872 nei Rolle, oan de Mar fan Sjenêve, yn Switserlân, mar bleau wol publisearjen yn Nederlânske blêden (benammen dy mei Multatulianen yn de redaksje); ek misstannen yn Nederlânsk-Ynje holden syn omtinken. Henri Roorda (1870-1925), syn soan, waard opbrocht oan de iggen fan de Mar fan Sjenêve. Hy waard skriuwer fan ûnder mear Mijn zelfmoord en is wol omskreaun as de 'grutste humorist' fan Frânsktalich Switserlân.
Delf
Beskriuwing
It earste part fan it hjoeddeistige Damsterdjip fan Delfsyl, dêr't de Delf letter mei silen ôfsletten waard, troch Appingedam oant Winneweer. Dêr folge er it part fan de no praktysk fersâne Fivel en rûn doe bylâns de Delleweg. Dat part is hast net mear werom te kennen. "Delle" is in ferbastering fan "Delf".
Sieg (rivier)
Namme
De namme fan de rivier komt fan it Keltysk wurd Sikkere, dat 'flugge rivier' betsjut.
List fan planetoïden 94901-95000
Dit is in list fan planetoïden 94901-95000.
Yorick Haan
Wurkpaad
Op 17 juny 2013 sei de gemeenteried fan Flylân it fertrouwen yn him op. Oanlieding dêrfoar wie de mishanneling fan Haan in oantal dagen earder troch in bewenner fan it eilân. De eftergrûn fan it ynsidint soe yn de relasjonele sfear lizze. Kommissaris fan de Kening John Jorritsma beneamde noch deselde dei Ella Schadd-de Boer as waarnimmend boargemaster fan Flylân.
Honsjû
Geografy
Honsjû is rûchwei 1.300 km lang fan noardeast nei súdwest. Op it smelste punt is it 50 km breed, en op it breedste wol 230 km. Yn totaal beslacht it in oerflak fan 227.962½ km², wat delkomt op sa'n 60% fan it Japanske grûngebiet. De kustline fan it eilân is 5.450 km lang. Yn it noarden is Honsjû fergrutte troch de ynpoldering fan kwelders, mar op oare plakken is de lêste fearnsiuw troch de stiging fan 'e seespegel wer gebiet ferlern gien. It binnenlân bestiet fierhinne út berchtme, en it heechste punt is de berch de Fuji, mei in hichte fan 3.776 m, dy't hillich is foar de oanhingers fan it sjintoïsme, de nasjonale godstsjinst fan Japan.
Ditzumerverlaat
Skiednis
It doarp ûntstie justjes nei it oanlizzen fan de Landschaftspolder yn 1752 as in delsetting fan lânwurklju, polderwurklju en lju fan de middenstân. It is in dykdoarp, dat lykas Drieborg oan de oarekant de Doalert op in eardere seedyk boud waard. De namme komt fan in skutsslûs of fallaat op it plak dêr't de doetiidske ôfwetteringskanaal de Ditzum-Bunder Sieltief de dyk trochkrúst. Dat kanaal mûnet út yn de Iems by Ditzum. De útbuorren hiet ynearsten beim Verlaat. De namme Ditzumerverlaat waard yn 1810 gongber. Pleatslik wurdt it doarp noch hieltyd Verlaat neamd en de bewenners wurde Verlaatjer neamd.
Oan de ein fan de Earste Wrâldkriich fûn der yn it doarp rebûlje fan lânwurklju plak dy't bekend waard as de "spekoptochten" (Speckumüge). In nust lilke en hongerige lânwurklju en demobilisearre soldaten lutsen by de pleatsen del en easken dêr it spek dat de grutboeren noch in foarried hiene. In grut tal lânwurklju waard letter bestraft mei lange finzenisstraffen. De herfoarme dûmny fan de Landschaftspolder dr. Arnold Wilhelm Nordbeck stipe harren. Om't it net mooglik wie him dien te jaan, besleaten de tsjerkebestjoerders dêrom de gemeente op te heffen.
Sudden Impact (film)
Plot
Nei't Callahan fan Bennett ynformaasje krigen hat oer de lju op 'e foto yn it kantoar fan Jannings, giet er op besite by Tyrone, dy't er dea oantreft yn syn garaazje, mei kûgels yn it krús en de holle. Underwilens is Mick by Parkins kommen te útfanhûzjen. Dy beiden hawwe harren bewapene en binne fan doel om rêstich de komst fan Jennifer ôf te wachtsjen, sadat se har fermoardzje kinne. As Jennifer har lykwols nei it hûs fan Parkins bejout, moat se yn 'e tún fuortdûke as Callahan ferskynt. Dyselde wol Parkins en Mick ûnderfreegje, mar Mick wol dêr neat fan witte en falt him oan, wêrnei't Callahan him arrestearret en ôffiert. Parkins bliuwt allinne efter en wurdt neitiid deasketten troch Jennifer.
Hokkaido (eilân)
Geografy
Hokkaido wurdt hast hielendal omjûn troch iepen see. Yn it súdeasten en easten leit de Stille Oseaan, yn it noarden de See fan Ochotsk en yn it westen en súdwesten de Japanske See. Yn it suden wurdt Hokkaido fan Honsjû, it grutste Japanske eilân, skaat troch de Strjitte fan Tsugaru, mar dêrûndertroch rint de Seikantunnel, dy't de beide eilannen mei-inoar ferbynt (al is dy útslutend tagonklik foar treinferkear).
Alpenboskmûs
Fersprieding
Oant no ta is de Alpenboskmûs oantroffen yn 'e Aostadelling fan noardwestlik Itaalje en oangrinzgjende dielen fan Frankryk, en yn eastlik Switserlân, Lychtenstein, it Eastenrykske Foararlberch en oanbuorjende kriten fan súdlik Beieren, yn Dútslân.
Sudden Impact (film)
Untfangst
Op 'e webside Rotten Tomatoes, dy't resinsjes sammelet, hat Sudden Impact in midsmjittich goedkarringspersintaazje fan 57%, basearre op 35 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[De film] leveret alle fjoerkrêft – en it bekendste sitaat – […] út 'e Dirty Harry-franchise, mar it it is beslist net de bêste film út 'e searje." Op Metacritic, de wichtichste konkurrint fan Rotten Tomatoes, behellet Sudden Impact in goedkarringspersintaazje fan 52%, basearre op 13 resinsjes.
Bad Kissingen (Landkreis)
Bad Kissingen is in bestjoerlik distrikt yn de Dútske dielsteat Beieren en hat 103.757 ynwenners. It distrikt waard yn syn hjoeddeistige foarm oprjochte yn 1972.
RAAP Archeologysk Advysburo
Skiednis
De Stichting RAAP waard 1985 oprjochte fan wittenskippers fan de Universiteit fan Amsterdam mei it doel om archeologen sûnder wurk oan wurkûnderfining te helpen. RAAP sie doe noch foar Regionaal Archeologisch Archiverings Project; de Amsterdamske heechlearaar kultuerele prehistoarje en archeology fan de Romeinske tiid, Tom Bloemers, waard foarsitter fan it stichtingsbestjoer. Roel Brandt, universitêr dosint, en B.L. van Beek, wittenskiplik haadmeiwurker, wiene de oare bestjoersleden. Op basis fan tydelike subsydzjes waarden archeologyske streekynventarisaasjes útfierd, benammentlik oan de hân fan saneamde field surveys. Nei it tekenjen fan it Ferdrach fan Malta yn 1992 waard de juridyske konstruksje fan RAAP feroare (in besletten fennoatskip ûnder de stichting) om mei dwaan te kinnen yn in hieltyd kommersjeler wurdende merk, dêr't tal fan oare archeologysk oriïntearre bedriuwen stichte waarden. RAAP lei him yn 't earstoan ta op prospeksje-ûndersyk, benammen boarûndersyk. Doe't bedriuwen ek it foech ta opgravings krigen ferbrede RAAP syn wurkfjild en gong it him ek talizzen op oere ûnderdelen fan de AMZ-cyclus (lykas opgravings) en op belied en ynrjochting. Wilens is in grut part fan it wurk grûnûndersyk. As gefolch fan it belied dat fuortkaam út de Nota Belvedere en troch de wiziging fan it Beslút romtlike oardening op 1 jannewaris 2012, waard de merk foar kultuerhistoarysk ûndersyk ek grutter.
Böblingen (Landkreis)
Böblingen is in bestjoerlik distrikt yn de Dútske dielsteat Baden-Wuertemberch en hat 372.334 ynwenners. It waard oprjochte yn 1938.
Judit (bibelboek)
Judit fertelt it ferhaal fan 'e joadske widdo mei deselde namme, dy't har stêd rêdt fan 'e fijân troch de fijannige legeroerste de holle ôf te houwen. De bedoeling fan it ferhaal is om oan te tsjutten dat tsjin God nimmen op kin: mei ien frou kin er noch in hiele leger ferslaan. Judit wie oarspronklik mooglik skreaun yn it Hebriuwsk of it Arameesk, mar is inkeld oerlevere yn in net al te bêste Grykske oersetting yn 'e Septuaginta. Alle bekende Hebriuwsktalige ferzjes datearje út 'e Midsiuwen of noch letter. It ferhaal befet in grut tal anagronismen, dy't de measte moderne bibelwittenskippers en teologen derfan oertsjûge hawwe dat it hjir giet om in net-histoaryske fertelling, sadat Judit mooglik it bêste sjoen wurde kin as in likenis of miskien as ien fan 'e earste histoaryske romans, dy't mooglik datearje kinne soe út 'e twadde iuw f.Kr.
Ynhâld
Yn Judit wurdt ferteld hoe't Nebûkadnêzer, de Assyryske kening dy't residearret yn Ninevé, deilis rekket mei Arpaksad, de kening fan 'e Meden, en dan berjocht útgean lit nei al syn fazalsteaten om him fersterkings te stjoeren foar de oarloch. Mar net ien dy't syn wurden acht slacht. Dat, as Nebûkadnêzer de hannen wer frij hat, stjoert er Holofernes, syn legeroerste, op in strafekspedysje om syn fazallen moares te learen. Dêrby slacht dyselde belis foar de Joadske stêd Betylûa. De befolking rekket alhiel ferbûke, mar ien frou, de tsjeppe jonge widdo Judit, trunet har folksgenoaten oan om fertrouwen op God te hawwen. thumb|left|200px|Judit mei de Holle fan Holofernes, in skilderij fan [[Simon Vouet.]]
It Breahûs
Oargel
It oarspronklik ienklaviers oargel mei oanhongen pedaal waard yn 1843 boud troch G.W. Loman en H.B. Loman. Yn de rin fan de tiid brochten J.J. Harkema en de bruorren Reil en A. Zuiderhof feroarings oan. Tsjintwurdich hat it oargel 20 registers ferdield oer twa manualen en pedaal.
Haven fan Delfsyl
Havens
De skippen komme dêrnei yn it Iemskanaal. It kanaal is 5 meter djip en skippen mei in lingte oant 144 meter kinne dêr farre. It Iemskanaal stiet yn iepen ferbining mei de Oosterhornhaven. De Oosterhornhaven rint leikernôch paralel oan it Seehavenkanaal. De haven leit yn it yndustrygebiet Oosterhorn.
Reutlingen
Reutlingen is in stêd yn de Dútske dielsteat Baden-Wuertemberch. De stêd is sûnt 1988 in Dútske Großstadt.
Follybal op de Olympyske Simmerspullen 1980
Froulju
De nûmers ien en twa fan eltse groep giene nei de heale finales. De nûmers trije en fjouwer fan eltse groep spilen om de plakken fiif oant en mei acht. By de froulju waard de Sowjetuny Olympysk kampioen troch East-Dútslân yn de finale mei 3-1 te ferslaan. Bulgarije krige de brûnzen medalje troch te winnen fan Hongarije mei 3-2.
Oertún
Ut de Saanstreek is de oertún ek bekend, hoewol't der net folle mear fan binne. Dêr waarden de oertunen krekt net as blikke brûkt: de blikke wie by de huzen. Omdat dêr gjin heech opgeand beamte stean mocht, dat it bleekjende linnenguod ommers út de sinne hâlde soe, rjochten begoedige Saankanters yn de 18e en 19e iuw oan de oare kant fan de weisleat lommerrike oertunen yn, dy't benammen in sierfunksje hiene. Soksoarte oertunen komme ek foar oan de Utertske Fecht.
Koerilen
De Koerilen, ek wol stavere as Kûrilen en Kurilen (Japansk: クリル列島, Kuriru-rettō; Russysk: Курильские Острова, Kuriljskije Ostrova), binne in fulkanyske eilannegroep yn 'e foarm fan in keatling dy't him útstrekt oer in lingte fan likernôch 1.300 km, fan it Russyske skiereilân Kamtsjatka, yn it Fiere Easten fan Sibearje, oant it noardlike Japanske eilân Hokkaido. De arsjipel bestiet út 56 eilannen en withoefolle lytsere, boppe de weagen útstekkende rotsen, mei in mienskiplik oerflak fan 10.503,2 km². Mei-inoar foarmet de eilannekeatling de skieding tusken de noardlike Stille Oseaan yn it easten en de See fan Ochotsk yn it westen. Om it besit fan 'e Koerilen wurdt al seker oardel iuw tsierd troch Ruslân en Japan.
Fjildslach
It foarheaksel 'fjild-' yn 'e term 'fjildslach' jout oan dat it om in slach op lân giet, en analooch dêroan sprekt men ek fan it 'slachfjild' as men it oer it fysike terrein hat dêr't de fjildslach plakfynt. Lykwols hoecht it dêrby net om in fjild te gean. Dy oantsjutting is der histoarysk yn slûpt om't slaggen op lân faak op iepen flaktes útfochten wurde, mar 'fjildslaggen' kinne likegoed plakfine yn in bosk, yn 'e bergen of heuvels, op it strân of by in rivier of mar.
Erlangen-Höchstadt (Landkreis)
Erlangen-Höchstadt is in bestjoerlik distrikt yn de Dútske dielsteat Beieren en hat 132.049 ynwenners. It distrikt waard oprjochte yn 1972.
Krús (kristendom)
It krús is in symboal dat foar it kristendom stiet.
Betsjutting
It brûken fan it krús yn de kristlike ikonografy fûn fral sûnt de 4e iuw plak, ek al waard it symboal al sûnt it ein fan de 2e iuw mei kristenen assosiearre. De tusken 211 en 216 ferstoarne Klemens fan Aleksandrje skreau oan it begjin fan de 3e iuw dat kristenen de κυριακὸν σημεῖον (it teken fan de Heare) brûkten, wêrmei't er it krús ornearre. Tertullianus skreau yn syn boek De Corona (204) dat it foar kristenen doe al in tradysje wie om op harren foarholle in krústeken te slaan.
Tsjintwurdich gebrûk
Yn otterdokse en katolike rûnten wurdt op 14 septimber it Krúsferheffingsfeest fierd. Betocht wurdt dan de wijing fan de basilyk op it plak dêr't neffens de tradysje it orizjinele krús fan Jezus troch Helena fan Konstantinopel yn 326 fûn waard.
Jorrit Bergsma
Biografy
Op 10 febrewaris 2010 wûn Bergsma it Nederlânske kampioenskippen maratonriden op natueriis yn Súdlaren, troch yn in sprint meiflechter Douwe de Vries te ferslaan. Yn 2012 wurdt er wer Nederlânsk Kampioen op natueriis yn Emmen.
Pramoedya Ananta Toer
thumb|Pramoedya Ananta Toer, jierren '50 thumb|Pramoedya Ananta Toer (rjochts), yn petear mei Rüdiger Siebert, fan de Yndoneezjeredaksje fan de Deutschen Welle yn Keulen (1997) Pramoedya Ananta Toer (Blora, Midden-Java, 6 febrewaris 1925 - Bogor, West-Java, 30 april 2006) wie in foaroansteand Yndonezysk skriuwer.
Yn totaal skreau Pramoedya goed 40 boeken, dy't yn mear as tweintich talen útjûn binne. Fanwege syn œuvre waard er ferskate kearen nominearre foar de Nobelpriis foar de Literatuer, mar hy krige dy priis net. Wol krige er yn 1995 de Ramon Magsaysay Award, in priis dy't wol de Aziatyske nobelpriis neamd wurdt. Ek krige er de PEN Freedom-to-write Award yn 1998.
Euskirchen (Kreis)
Euskirchen is in bestjoerlik distrikt yn de Dútske dielsteat Noardryn-Westfalen en hat 190.591 ynwenners. It distrikt waard oprjochte yn 1816.
Rjochtsgeleardheid
Yn Nederlân kin rjochtsgeleardheid studearre wurde oan de measte universiteiten. De universitêre stúdzje rjochtsgeleardheid wurdt yn de folksmûle faak rjochten neamd. Wa't it doktoraaldiploma rjochten helle hat, mei him Master of Laws (LL.M.) neame. Dêrneist mei de klassike titel master yn de rjochten (mr.) brûkt wurde. By guon stúdzjerjochtings waard lykwols oplaat ta doktorandus (drs.). Ien dy't net de masteroplieding ôfmakke hat, mar wol it bachelor-diel, mei him Bachelor of Laws (LL.B.) neame. Dizze titel is hast fergelykber mei it eardere "kandidaats-eksamen".
Spaanske gryp
Teoryen oer de boarne
Neffens histoarikus Alfred W. Crosby is Kansas de boarne fan de gryp. De ferneamde skriuwer John Barry ûnderskriuwd de miening fan Crosby dat de sykte yn Kansas begûn, mear krekt yn Haskell County.
Politikolooch Andrew Price-Smith publisearre ynformaasje út Eastenrykske argiven dy’t suggerearren dat de sykte al earder begûn wie, yn Eastenryk yn de maitiid fan 1917.
Earste weach
De minsken dy’t it meast te lijen hienen fan de earste weach wienen sike en âlde minsken, wylst jongeren der relatyf ienfâldich boppe op kamen.
Twadde weach
De twadde weach begûn yn augustus en sloech hast tagelyks ta yn trije grutte havenstêden, Brest yn Fankryk, Freetown yn Sierra Leone en Boston yn de Feriene Steaten. It firus hie him op dat stuit mutearre nei in deadliker ferzje.
Tredde weach
De tredde weach wie net sa deadlik as de twadde weach, mar wol deadliker as de earste oanfal. Ek no kamen in soad minsken om it libben, mar in soad omtinken wie der net mear foar de gryp. De ein fan de kriich hie foar de minsken de begjin fan in nije perioade ynlûde. Hoe’t de sykte no heulendal fuortrekke is net wis. Oannaam wurdt dat de Spaanske gryp him wer mutearre, no nei in minder deadlike fariant. Dit is in barren dy’t faker foarkomt by patogene firussen.
Stjertesifers
Tafari Makonnen (dy’t letter Haile Selassie neamd wurde soe) wie ien fan de earste Etyoopjers dy’t de sykte ûnder de lea krige; hy wist te oerlibben. In soad fan syn ûnderdanen kamen lykwols al om. Rûzings foar it dal deaden yn de haadstêd fan it lân, Addis Ababa, lizze fan 5.000 oant 10.000 en sels heger. Yn Britsk Somalylân konstatearre in amtner dat 7% fan de ynlânske befolking om kaam.
Ecco Epkema
Ecco Epkema (Wurdum, 13 oktober 1759 - Middelburch, 1 febrewaris 1832 wie in letterkundige en klassikus.
Fürstenfeldbruck (Landkreis)
Fürstenfeldbruck is in bestjoerlik distrikt yn de Dútske dielsteat Beieren en hat 206.733 ynwenners. It distrikt waard oprjochte yn 1939.
Regensburg
Reformaasje
Nei it mislearre godstsjinstpetear tusken Philipp Melanchthon en de dominikaanske teolooch Jehannes Eck fan 1541 adoptearre de stêd in jier letter offisjeel de reformaasje troch de ynfiering fan de lutherske lear. Dochs bleau Regensburg de sit fan it bisdom en ferskate abdijen. Trije abdijen, Sint Emmeranus, de NiederMünster en de Obermüster wiene frije keizerlike abdijen yn it Hillige Roomske Ryk mei in sit en in stim yn de Ryksdei. Dat betsjutte de unike sitewaasje dat de stêd bestie út fiif ûnôfhinklike steaten: de protestantske stêd, it roomske bisdom en de trije abdijen.
Brânmûs
Biotoop
De brânmûs kin him oan in protte biotopen oanpasse, en komt sadwaande foar yn wâlden, oan wâldsiggen, yn strewelleguod en hagen, op ikkers en steppen en yn parken, grutte tunen en op tsjerkhôven. Yn noardlik Ruslân en Sibearje jout er de foarkar oan drûge biotopen, mar yn it súdlike part fan East-Jeropa just oan fochtige. Yn berchtmen komt er oant op 1.750 m hichte foar. Winterdeis weaget er him soms yn skuorren, hokken, pakhuzen, stâlen en inkeld sels wol yn wenten.
Holding
In holding (in ferkoarting fan 'e Ingelske term holding company, "hâldbedriuw") of ek wol in kontrôlemaatskippij is in fennoatskip dy't hierargysk sjoen it heechste, meast omfiemjende bedriuw is binnen in groep fan ûndernimmings. De holding is de memme-ûndernimming fan in concern. De oandielen fan 'e oare bedriuwen fan 'e groep, de saneamde wurkûndernimmings of wurkmaatskippijen, binne ûnderbrocht yn 'e holding, en it bestjoer fan 'e holding funksjonearret as de mienskiplike lieding fan it hiele concern. In holding produsearret sels neat en hellet syn winst inkeld út 'e opbringsten fan oandielepartisipaasjes, benammentlik út 'e útkearde dividinden.
Grutte Priis Formule 1 fan Itaalje 2006
Utslaggen fan de Grutte Priis Formule 1 fan Itaalje 2006 yn Monza op 10 septimber 2006. It wie de fyftjinde fan 18 races fan de Formule 1 yn 2006. Hy waard op it Sirkwy fan Monza hâlden. De race waard hâlden oer 53 omgongen, op it 5,7 km lange sirkwy foar in raceôfstân fan 306,7 kilometer.
Mastodonten
Libbensgebiet
Wylst de mammoet de steppen en gerslannen opsocht, hie de mastodont in foarkar foar de mear smoute seamen fan wâlden. De Amerikaanske mastodont (Mammut americanum) libbe yn it Lette-Pleistoseen (40.000-10.000 jier lyn) yn Noard-Amerika; oft er troch de minske, doe't dy dêr foar 't earst kaam, útrûge waard, sa't guonts hawwe wolle, is net wis. Dizze soarte is it bêst dokumintearre.
Police Academy (franchise)
Police Academy 5: Assignment Miami Beach
Police Academy 5: Assignment Miami Beach waard regissearre troch Alan Myerson nei in senario fan Stephen Curwick. De film gie op 18 maart 1988 yn premiêre, en brocht $54,5 miljoen op tsjin in budget fan $14 miljoen.
Achtste film
In achtste film út 'e Police Academy-rige wurdt al sûnt 2003 oan wurke, mar de produksje kaam al rillegau fêst te sitten. Yn 2006, 2010, 2012 en 2018 wiene der berjochten dat de film op kommendeweis wie, mar anno 2021 binne de opnamen noch altyd net úteinset.
Sachalin
Geografy
Sachalin foarmet de skieding tusken de See fan Ochotsk yn noarden, easten en súdeasten en de Japanske See yn it súdwesten. Yn it uterste suden wurdt it fan it noardlike Japanske eilân Hokkaido skaat troch de Strjitte fan La Pérouse, wylst it yn it westen fan it Russyske fêstelân skaat wurdt troch de smelle Tataresont (dy't winterdeis gauris tichtfriest) en de wat widere Golf fan Sachalin. Der binne plannen om ûnder de Tataresont troch in tunnel te graven, om sa it eilân mei it fêstelân te ferbinen.
Antoniusfloed
It lânferlies yn de Doalert, Jadeboezem en tusken Jade en Weser wie grut. Arngast waard in eilân yn de Jadeboezem. De Doalert en de Jadeboezem berrikten harren wiidste omfieming en der ûntstie in ynbrek tusken Jade en Weser.
Mary Dimmick Harrison
thumb|Mary Dimmick Harrison yn 1914 Mary Dimmick Harrison (berne as: Mary Scott Lord Dimmick; Honesdale, 30 april 1858 - New York City, 5 jannewaris 1948) wie de twadde frou fan de eardere Amerikaanske presidint Benjamin Harrison.
Krefeld
Skiednis
Nei de dea fan Willem III fan Oranje yn 1702 kaam Krefeld by it Keninkryk Prusen te hearren. De Slach by Krefeld barde yn 1758 yn de Sânjierrige Kriich. Krefeld en Uerdingen waarden yn 1815 part fan de Prusyske provinsje Gulik-Kleef-Berch, dy't yn 1822 part fan de Prusyske Rynprovinsje waard.
Yn 1872 waard Krefeld in frije stêd yn Rynprusen. Yn 1918, nei de Earste Wrâldkriich brûkte it Belgyske leger Krefeld as basis by de Alliearde besetting fan it Rynlân (1919-1930). Yn 1929 waarden Krefeld en Uerdingen gearfoege ta Krefeld-Uerdingen, mar yn 1940 waard de namme ferkoarte ta gewoan Krefeld.
Grutte Priis Formule 1 fan Grut-Brittanje 2016
Utslaggen fan de Grutte Priis Formule 1 fan Grut-Brittanje 2016 yn Silverstone op 10 july. It wie de tsiende race fan 21 races fan de Formule 1 yn 2015. Hy waard op it Sirkwy fan Silverstone hâlden. De race waard hâlden oer 52 omgongen, op it 5,9 km lange sirkwy foar in raceôfstân fan 306,1 kilometer.
Krefeld
Joadske mienskip
Der wie al in Joadske mienskip yn Krefeld yn 1617. Yn 1764 waard der in synagoge boud en yn 1812 yn de Frânske tiid hie de stêd 196 Joadske hûshâldings, en trije banken dy't yn eigendom fan Joaden wiene. Under Napoleon waard de stêd it mulpunt fan de omlizzende Joadske mienskippen mei mear as 5.000 Joaden yn totaal. Yn 1846 wie der in Joadske ôffurdige dy't yn de gemeenteried stimd waard, wylst it antysemitisme yn dy snuorje ek tanaam. Yn 1897 foarmen de Joaden 1,8% fan de befolking. In herfoarme synagoge waard yn 1876 boud, dêr't tsjinstân by kaam fan de otterdokse Joaden. Ek in Joadske skoalle bestie der yn dy tiid yn Krefeld mei wol mear as 200 learlingen om 1900 hinne.
Romtlik gebiet
Besúdeasten Krefeld leit de haadstêd fan Noardryn-Westfalen, Düsseldorf, dy syn sintrum likernôch 19 km fan it sintrum fan Krefeld leit.
Follybal op de Olympyske Simmerspullen 1988
Froulju
De 8 dielnimmende lannen wiene ferdield yn 2 groepen.
Mammoeten
thumb|Mammoet thumb|Plasse fan de [[Mammuthus armeniacus]] thumb|right|Kaak fan [[Yndyske oaljefant en in mammoet út Georges Cuvier's boek oer libbene en fossile oaljefanten, 1796.]] Mammoeten (Mammuthus) binne in skaai fan oaljefanteftigen dy't útstoarn binne. Sy hienen faak lange slachtosken, yn gefal fan noardlike soarten, in facht fan lang hier. Sy libben fan it Plioseen, sa'n 4,8 miljoen oant 4500 jier lyn.
Ferkate soarten
Faak wurdt tocht dat mammoeten ûnbidich grut wiene, en 'mammoet' is yn it Nederlânsk in oantsjutting foar 'gigantysk' wurden, sa as yn 'mammoettanker' of 'mammoetwet'. Foar de grutste soarten kloppet dit ek, de keizersmammoet en de Amerikaanske mammoet fan Noard-Amearika, mar de oare mammoeten wienen net grutter as Aziatyske oaljefant. Wol hienen hja ûnbidige slachtosken, dy't by bollen wol 4 meter lang wêze koene.
Gebiet
Yn de iistiden waard in soad wetter fêstlein yn lâniiskapen, sadat in protte râneseeën drûchfoelen. Dêrtroch koe de wolhierrige mammoet him oer grutte dielen fan de wrâld ferspriede. De mammoeten wennen yn de toendra- en permafrostgebieten fan noardlik Europa, Aazje en Noard-Amearika.
Utstoarn
Der is lang tocht dat prehistoaryske mensen de hân hienen yn it útstjerren fan Mammoets, mar dat is net sa neffens de ûndersikers yn Durham. Troch opwaarming ûntstie ferbosking sadat de mammoet it dreger hie om iten te finen en lang om let útstoar. Dochs sette guon saakkundigen fraachtekens by dizze teory, mei't klimaatferoarings yn de iistiden der faker west hiene, mar dy hawwe doe net laat ta it útstjerren fan de grutte bisten, dat klimaatferoaring liket net de iennichste beskate reden foar it útstjerren west te hawwen. Dizze gelearden tinke dat de moderne minsken (Homo sapiens) yn noard-Euraazje en Amearika, mei bettere jachtmetoaden as earder, dochs in wichtige bydrage oan it ferdwinen fan de mammoet levere hawwe kind.
Berezina
thumb|Ferrin fan de Berezina yn [[Wyt-Ruslân]] De Berezina (ek wol Beresina) (Wyt-Russysk: Бярэзіна; Bjarezina, Russysk: Березина) is in rivier yn Wyt-Ruslân en in sydrivier fan de Dnjepr.
Taken (film út 2008)
Plot
Mills en Kim keare werom nei de Feriene Steaten, dêr't Lenore alhiel yn 'e wolkens is om har dochter lichaamlik ûnskansearre werom te sjen. In skoftke letter nimt Mills Kim mei sûnder har yn 't foar te fertellen wêr't se hinne geane. As se by in filla oanbelje, wurdt iependien troch Sheerah.
Opbringst
Taken brocht yn 'e bioskopen yn 'e Feriene Steaten en Kanada $145,0 miljoen op, en yn alle oare lannen en territoaria $81,8 miljoen. Wrâldwiid kaam de opbringst dêrmei út op $226,8 miljoen. Ofset tsjin it budget fan $25 miljoen betsjut dat in winst fan $201,8 miljoen, hoewol't dêr de marketingkosten noch wol ôf moatte. Bûten de Feriene Steaten die Taken it it bêst (yn ôfrinnende folchoarder) yn Súd-Koreä, it Feriene Keninkryk, Frankryk, Austraalje en Spanje. Op 5 febrewaris 2015 wiene der fierders yn Noard-Amearika allinnich al fan 'e film krapoan 5,4 miljoen dvd's en mear as 607.000 blu-rayskiven ferkocht, wêrmei't nochris $89,9 miljoen binnenswile wie.
Promoasje fan Albaanje
Yn 2019 sette it regear fan Albaanje mei de help fan bûtenlânske finansiers útein mei in reklamekampanje om it toerisme yn it lân oan te fiterjen en it negative byld fan Albanezen yn 'e Westerske media tsjin te gean. It biedwurd fan 'e kampanje wie mei in oerdúdlike ferwizing nei de film Taken: "Be Taken by Albania" ("Wurdt Ynnommen troch Albaanje"). Yn 'e rige filmkes wurdt akteur Liam Neeson frege om Albaanje te besykjen en de kulturele, kulinêre en toeristyske hichtepunten fan it lân te ûntdekken.
Plaidt
Bestjoer
Plaidt foarmet mei fjouwer oare ortsgemeinden de ferbânsgemeente Pellenz fan de lânkring Mayen-Koblenz.
Ursula K. Le Guin
Skriuwkarriêre
Op it mêd fan oeuvreprizen waard Le Guin yn 1979 de Gandalf Award foar "grutmasterskip yn fantasy" takend. Yn 1989 krige se de Pilgrim Award fan 'e Science Fiction Research Association foar har science fiction-oeuvre, en ien fan har beide World Fantasy Awards wie de oeuvrepriis foar "bûtengewoane ynset foar it sjenre fan 'e fantasy", dy't se yn 1995 wûn. Yn 2000 beneamde de Library of Congress Le Guin ta in Living Legend ("libbene leginde") yn de kategory "skriuwers en keunstners", foar har wichtige bydragen oan it Amerikaanske kultureel erfskip. Har oeuvre fan koarte fiksje waard yn 2002 bekroand mei in PEN/Malamud Award. Yn 2004 krige hja twa prizen takend troch de American Library Association foar har "duorjende bydragen" oan jongereinliteratuer (de Margaret A. Edwards Award) en oan berneliteratuer (de May Hill Arbuthnot Honor Lecture Award). By dy gelegenheid sei de sjuery dat Le Guin "fjouwer generaasjes jongerein ynspirearre hat om prachtich opboude taal te lêzen, om fantasijwrâlden te besykjen dy't har dingen fertelle oer har eigen libben, en om oer ideeën nei te prakkesearjen dy't noch ûnbelangryk, noch ienfâldich binne." Yn 2009 krige Le Guin fierders fan 'e ateïstyske Freedom from Religion Foundation de Emperor Has No Clothes Award takend as erkenning foar har iepenheid oer de tekoartkommings fan it fenomeen godstsjinst.
Warren G. Harding
thumb|Warren Gamaliel Harding thumb|Hantekening fan Harding Warren Gamaliel Harding (Marion (Ohio), 2 novimber 1865 – San Francisco (Kalifornje), 2 augustus 1923) wie de 29ste Presidint fan de Feriene Steaten.
Bouwe Harkema
Op 24 septimber 1252 waard de kleastertsjerke by Droegeham, wijd oan de evangelist Jehannes, yn opdracht fan biskop Otto fan Lippe fan Múnster, ynwijd troch biskop Wilhelm Taronensis. Offisjeel hjitte it kleaster "Sepulchro Sanctae Mariae" wat Latyn foar "Grêf fan de Hillige Marije" is, mar yn de folksmûle gewoan it 'Buwekleaster' wie. It kleaster is wierskynlik om 1580 yn de Tachtichjierrige Oarloch ferwoaste. Op it stee leit no in begraafplak mei in klokkestoel.
Grutte Priis Formule 1 fan Japan 2016
Utslaggen fan de Grutte Priis Formule 1 fan Japan 2016 yn Oyama op 9 oktober. It wie de santjinde race fan 21 races fan de Formule 1 yn 2016. Hy waard op it sirkwy fan Suzuka hâlden. De race waard hâlden oer 53 omgongen, op it 5,8 km lange sirkwy oer in raceôfstân fan 307,4 kilometer.
Follybal op de Olympyske Simmerspullen 1984
200px|thumb|right|It Olympysk Follybal Stadion fan Los Angeles
Froulju
Groep A:
Stefan Zweig
thumb|right|220px|Stefan Zweig 1901 thumb|right|220px|Hantekening Zweig Stefan Zweig (Wenen, 28 novimber 1881 - Petrópolis (by Rio de Janeiro), Brazylje, 22 febrewaris 1942) wie in wichtich Eastenrykske skriuwer fan Joadsk komôf. Zweig studearre Germanistyk, Romaanske keunst en Filosofy yn Eastenryk, Frankryk en Dútslân. Yn 1913 festige er him yn Salzburg.
Flagge fan de Feriene Steaten
Stars and Stripes
Op 14 juny 1777 waard de nije flagge oannomd. Dizze dei is in nasjonale feestdei wurden en stiet bekend as Flag Day. Betsy Ross is neffens de oerlevering dejinge dy't de earste Amerikaanske flagge naaid hat. Om´t der yn de resolúsje fan 1777 gjin spesifike opmaak foar de stjerren fêstlein wie, waarden de stjerren op ferskillende wize yn it kanton setten. Soms yn in sirkel (Betsy Ross-patroan), mar de ferzje mei trettjin stjerren yn fiif horizontale rigen (3-2-3-2-3) wurdt as it standerdpatroan beskôge. Yn 1795 kamen Fermont en Kentucky by de Feriene Steaten en waard it oantal stjerren en streken ferhege nei fyftjin. Yn de jierren dêrnei kamen der inkele steaten by, mar waard it oantal stjerren en streken net ferhege, nei alle gedachten omdat men dat tefolle gedoch fûn. Uteinlik waard yn 1818 besluten dat it oantal streken op trettjin fêststeld wurde soe, los fan it oantal steaten, om sa de oarspronklike trettjin koloanjes te earjen. It oantal stjerren soe sûnttiids lyk wêze oan it oantal steaten (tweintich yn 1818).
Joseph-Nicolas Robert-Fleury
Fleury waard troch syn famylje nei Parys stjoerd. Nei in reis troch Itaalje gie er werom nei Frankryk om foar it earst yn de Paryske salon te eksposearjen yn 1824. Syn namme krige earst trije jier letter klank. Yn 1850 folge er François Granet op as lid fan de Académie des Beaux-Arts. Yn 1885 waard er dosint en fan 1863 ôf direkteur fan de École des Beaux Arts en yn it neikommende jier ferfear er nei Rome.
Buzz Aldrin
Biografy
Doe't dúdlik waard dat Aldrin dielnimme soe oan de misje dy't as earste op de moanne lanje soe, hie hy efter de skermen in fûnleinige striid mei Neil Armstrong om de earste stap op de moanne sette te meien. De beslissing fan de NASA foel lykwols út yn syn neidiel.
Belis fan Aldekleaster
Oanrin
Underwilens ûntstie der in nije en radikalere streaming, benammen ûnder ambachtslju, dy't in grutte oanhing krige. Dy waarden anabaptisten as werdopers of dopersken neamd. Hja wiene foarstanners fan de folwoeksenedoop ynstee fan poppedoop. It anabaptisme ûntstie yn Switserlân en kaam yn Fryslân telâne troch it preekjen fan de bûntwurker Melchior Hoffmann yn it Eastfryske Emden. Kleanmakker Sicke Frearks út Ljouwert wie de earste Fryske werdoper dy't ûnthalze waard. Dat late ta in geweldsdrama yn de jierren dêrnei. Melchior Hoffman hie de ein fan 'e tiden en it weromkommen fan Jezus oankundige en mear revolúsjonêre lieders namen syn bibelske profesijen oer. Hja wien fan betinken dat yn de Dútske stêd Múnster it Nije Jeruzalim ûntstean soe. Yn 1534 kaam dy stêd yn doperske hannen, mar waard rillegau troch de ferdreaune biskop belegere. Der kamen in pear tûzen werdopers út Fryslân en Hollân te help. Jan fan Leien, de selsbekroane kening fan dat "Keninkryk Sion" rôp de dopersken yn de Nederlannen op en bemachtigje wapens en jild.
Simon & Garfunkel
Simon & Garfunkel wie in Amerikaansk folkduo oprjochte yn 1956 yn Forest Hills. Simon & Garfunkel begûn ûnder de namme Tom & Jerry. Fan 1964 ôf is it duo fierder gien ûnder de namme Simon & Garfunkel. It duo brocht yn 1964 syn debútalbum Wednesday Morning, 3 A.M. út. It duo gie yn 1970 út inoar om sûnt dan sporadysk foar inkelde konserten of toernees wer byinoar te kommen, wer fan it reunie konsert op 19 septimber 1981 yn Central Park New York it ferneamst is, hast in heal miljoen minsken wiene oanwêzich by dit memorabele optreden. Simon & Garfunkel ha fiif studio-albums en fjouwer live-albums útbrocht.
Comarca
De comarca wurdt yn it Aragoneesk útsprutsen as redolada (IPA: [reðoˈlaða]) en yn it Baskysk as eskualde (IPA: [es̺kualde]). Yn it Galisysk wurde comarca's ek wol bisbarras (IPA: [bizˈβarɐs]) neamd.
Panama
Yn Panama, de comarca indígena is in bestjoerlike ienheid mei in grutte yndiaanske befolking. Fjouwer dêrfan binne winliken provinsjes. Twa lytseren binne part fan in provinsje en binne lyk oan in corregimiento, in ûnderferdieling fan in Panameeske provinsje.
Night at the Museum: Battle of the Smithsonian
Plot
Underwilens siket Kahmunrah nei it ferlies fan syn krigers nije trewanten om it smoarge wurk foar him op te knappen. Dêrfoar kiest er in trio boasaardige histoaryske persoanen út, yn 'e foarm fan 'e waaksen bylden fan 'e Russyske tsaar Ivan de Ferskriklike en de Frânske keizer Napoleon Bonaparte, en de swart-wytfotografyske werjefte fan maffiabaas Al Capone. Napoleon en syn soldaten nimme Larry finzen en leverje him ôf by Kahmunrah, dy't lykwols de poarte nei it deaderyk mei de Tafel fan Akhmenrah net iepenkrije kin om't syn âldelju, dy't syn jongere broer Akhmenrah altyd foarloeken, de "siferkoade wer feroare hawwe" om him bûten te sluten. Underwilens ûntsnappe Jedediah en Octavius út 'e seecontainer, mar Jedediah wurdt fuortendaliks wer finzen nommen troch Capone syn trewanten, wylst Octavius útnaait om help te heljen. Kahmunrah stoppet Jedediah yn in sânrinner en jout Larry de Tafel fan Akhmenrah werom, sadat er persiis in oere de tiid hat om 'e koade te ûntsiferjen foar't syn lytse freon troch ferstikking ûnder it sân om it libben komme sil.
Larry giet op 'e siik nei immen dy't de tekst op 'e Tafel foar him út it Egyptysk oersette kin. Amelia liedt him nei De Tinker fan Rodin, dy't lykwols net sokke djippen tinzen blykt te hawwen. Ynstee geane se te rie by in brûnzen boarstbyld fan presidint Theodore Roosevelt, dy't winliken mear dwaande is mei syn jaloerskens op syn wjergader yn it Amerikaanske Natoerhistoarysk Museum, dy't earms en skonken hat, as mei harren te helpen. As er úteinlik de tekst oerset, blykt de útkomst noch suver like riedselich te wêzen as de hieroglifen dêr't er yn skreaun is: de siferkoade is "it geheim yn it hert fan 'e farao syn tombe". Underwilens rekket Amelia Earhart fereale op Larry, oant se him op in stuit tutet, wat de trije Kupido's wer oanlûkt, dy't har it liet My Heart Will Go On fan Celine Dion tasjonge.
Stoarmfloed
Oarsaak
De wetterstân by in stoarmfloed hinget ôf fan de tij en de wyneffekt.
Frederik Willem Jacob van Aylva van Pallandt
Baron Frederik Willem Jacob van Aylva van Pallandt (Aldwâld, 20 septimber 1826 - Putten, 27 jannewaris 1906) wie in Nederlânsk politikus.
Grutte Wetterpoarte (Delfsyl)
By heech wetter wurdt de poarte sletten troch middel fan in metalen doar. Oan de havenkant is in stien mei in ynskripsje dy't de springfloed fan 1962 oanjout.
Dirk Flentrop
Flentrop wie de soan fan Hendrik Wichert Flentrop (1866–1950), de oprjochter fan it Saandamske oargelboubedriuw "Flentrop Orgelbouw" yn 1903. Dit bedriuw, dat oer de hiele wrâld bekend is, is aktyf yn Europa, de Feriene Steaten en Súd-Amearika en ferkeapet tsjintwurdich ek oargels oan Taiwan en Japan. Flentrop krige yn 1968 in earedoktoraat yn de musikology oan it Amerikaanske Oberlin College, Ohio foar syn "pionierswurk yn de klassike oargelbou". Letter krige er nochris in earedoktoraat, no fan de Duke University yn Noard-Karolina. Opmerklik is de restauraasje fan de oargels út 1693 en 1735 fan de Katedraal fan Meksiko-Stêd, dy't er fan 1975 oant 1978 útfierde. Yn 1982 waard er yn 'e Feriene Steaten eare mei in boek oer syn wurk dêr, skreaun troch oargelist John T. Fesperman.
Follybal op de Olympyske Simmerspullen 1992
Manlju
De 12 dielnimmende lannen wiene ferdield yn 2 groepen.
Groep A:
Froulju
Groep A:
Monte Titano
thumb|250px|De berch Titano Monte Titano is, mei 749 meter, de heechste berch fan San Marino en leit yn de Apenninen. Monte Titano hat trije toppen, op elk fan dizze berchtoppen stiet ien fan de Trije tuorren fan San Marino.
Remigius Driutius
Remigius Driutius, latinisearring fan Remi Drieux, (Volkerinkhove, 1519 - Brugge, 12 maaie 1594) wie de earste fan totaal twa biskoppen fan Ljouwert en waard dêrnei de twadde biskop fan it bisdom Brugge.
Libbensrin
Doe't er alve jier âld wie ûntfong er al de tsjerklike krúnskearing. Yn oktober 1535 sette er útein mei syn universitêre stúdzjes yn Leuven. Hy wenne dêr by syn omke, professor Michiel Drieux (1495-1559), kanselier fan de Universiteit, yn it lettere Driutiuskolleezje. Hy folge ek lessen yn it Collegium Trilingue. Yn 1538 helle er de magistertitel en yn 1542 waard er lisensjaat yn beide rjochten. Yn 1543 waard er ta pryster wijd.
Biskop fan Ljouwert
Op 15 maart 1560 waard Drieux, op foarstel fan Granvelle, ta earste biskop fan Ljouwert beneamd en yn dat amt befêstige troch de paus op 8 augustus 1561. Hy waard lykwols net ta biskop wijd.
Grutte Priis Formule 1 fan Austraalje 2008
Utslaggen fan de Grutte Priis Formule 1 fan Austraalje 2008 yn Melbourne op 16 maart 2008. It wie de earste race fan 18 races fan de Formule 1 yn 2008. Hy waard op de Albert Park Circuit hâlden. De race waard hâlden oer 58 omgongen, op it 5,3 km lange sirkwy foar in raceôfstân fan 307,6 kilometer.
Formule 1 yn 2008
Pas nei de lêste Grutte Priis waard Lewis Hamilton wrâldkampioen mei 1 punt ferskil op de nûmmer twa Felipe Massa. Ferrari it team fan Massa waard wol kampioen bij de konstrukteurs.
Klassemint by de koereurs
Opmerkingen:
Klassemint by de konstrukteurs
Opmerkingen:
† — Koereur hat de finish net helle yn de GP, mar hat wol 90% fan de race-ôfstân ôflein, wêrtroch't er as klasearre notearre stiet.
Haadside-ynfo/Side fan de wike 2014
Siden fan de wike yn 2014
<br style="clear:both;"> besjen --- Wike 21
Beha
Beha's wurdt ta it ûnderguod of de linzjery rekkene. Se komme foar yn in breed ferskaat oan soarten, dy't sterk útinoar rinnende doelen hawwe, fan simpelwei it ûnderstypjen fan 'e boarsten of it foarmjen fan in dekolletee, oant poer estetyske omtinkens dy't te krijen hawwe mei it skeppen fan seksuële oantrekking. It boppeste part fan in bikiny wurdt ek wol 'beha' neamd (hoewol faker 'topke'), mar it ferskil is dat in bikinytopke ta de baaiklean ynstee fan it ûnderguod rekkene wurdt. Baaipakken, kamizoalen en rêchleaze jurken hawwe gauris in ynboude beha mei ûnderstypjende cups.
Haadside-ynfo/Side fan de wike 2014
Siden fan de wike yn 2014
<br style="clear:both;"> besjen --- Wike 28
<br style="clear:both;"> besjen --- Wike 32
<br style="clear:both;"> besjen --- Wike 43
<br style="clear:both;"> besjen --- Wike 50
Cecilia (liet fan Simon & Garfunkel)
Cecilia is in nûmer dat oarspronklik opnaam is troch Simon & Garfunkel yn 1969 yn de Columbia Studio's B and E yn Los Angeles en útbrocht op it album Bridge over Troubled Water fan Simon & Garfunkel út 1970. Cecilia wie it tredde nûmer op it album en waard op 20 april 1970 útbrocht as tredde single fan it album.
List fan planetoïden 97501-97600
Dit is in list fan planetoïden 97501-97600.
Heinitzpolder
Skiednis
Yn de Frânske tiid waard it gebiet by it Nederlânske departemint Westeriems yndield. Yn 1813 waard der foar it earst in gemeente Dollart foarme, dy't bestie út de doarpen Heinitzpolder, Landschaftspolder, Bunderhammrich, Böhmerwold en Sankt Georgiwold. Nei de delslach  fan Napoleon kaam it gebiet oan it keninkryk Hannover en waarden de plakken fannijs selsstannige gemeenten. De wettersneed fan febrewaris 1825 feroarsake in dykynbrek yn de Heinitzpolder en dêrtroch strûpte it lân ûnder wetter. Fan 1874 oant 1877 waard it oanslike lân, dy't tsjin de Heinitzpolder oanlei, bedike, en dêrmei ûntstie de Kanalpolder. Yn 1885 waard Eastfryslân fannijs Prusysk. Nei de Twadde Wrâldkriich kaam der in tastream flechtelingen út it easten fan Dútslân wei.
Skotske Heechlannen
Geografy
Mids troch de Skotske Heechlannen rint de Great Glen (de Grutte Delling), in delling foarme troch gletsjers yn de iistiden. De bergen om dizze delling hinne ûntstiene troch by inoar del skowende tektoanyske platen (de Great Glenbreukline). Teffens ûntstiene sa ferskate marren (lochs), sa as it ferneamde Loch Ness.
The Hobbit: The Battle of the Five Armies
Plot
Sechstich jier letter kriget Bilbo thús besite fan Gandalf as er syn 111e jierdei fiert. (Dat is it punt dêr't de Lord of the Rings-filmtrilogy begjint.)
Preproduksje
The Hobbit: The Battle of the Five Armies is basearre op it lêste part fan 'e roman The Hobbit, fan J.R.R. Tolkien út 1937, oanfolle mei ynformaasje út 'e taheakken by syn lettere wurk The Lord of the Rings en eleminten dy't de filmmakkers sels optocht hawwe (lykas it personaazje fan 'e elvinne Tauriel en har trijehoeksferhâlding mei Kíli en Legolas). As filmsearje hie The Hobbit oarspronklik út twa dielen bestean sillen, mar mids 2012 waard befêstige dat der in trilogy fan makke wurde soe.
Taken 3
Produksje
Taken 3 is it trêde en ôfslutende diel fan 'e Taken-trilogy, nei Taken út 2008 en Taken 2 út 2012. It wie eins oarspronklik net de bedoeling dat der in trêde film yn 'e rige makke wurde soe, mar filmdistributeur 20th Century Fox krong dêr nei't it skynt by de makkers op oan. Om't it oarspronklike útgongspunt nei twa films wolfoargoed útmolken wie, waard besletten om it oer in oare boech te smiten as yn 'e earste beide dielen, sa't senarioskriuwers Luc Besson en Robert Mark Kamen yn oktober 2012 oankundigen.
Untfangst
Op 'e webside Rotten Tomatoes, dy't resinsjes sammelet, hie Taken 3 in tige leech goedkarringspersintaazje fan 12%, basearre op 115 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Mei't er hindere wurdt troch toskleaze […] aksjesênes, in ynkoherinte rezjy en in ôfseage plot, tsjinnet [dizze film] as in dúdlik sinjaal dat it mear as tiid is om 'e franchise mei pinsjoen te stjoeren." Op Metacritic, de wichtichste konkurrint fan Rotten Tomatoes, behelle Taken 3 in goedkarringspersintaazje fan 26%, basearre op 30 resinsjes.
Ireen Sheer
Wurkpaad
Yn 1974 fertsjintwurdige Ireen Sheer Lúksemboarch op it Eurofyzjesongfestival mei it yn it Frânsk songen "Bye Bye, I Love You", wermei't hja op it fjirde plak einige. Fjouwer jier letter waard hja foar Dútslân nei it Eurofyzjesongfestival stjoerd en einige doe mei "Feuer" op it sechde plak. Tegearre mei Margo, Franck Olivier, Chris Roberts, Diane Solomon & Malcolm Roberts fertsjintwurdige Ireen Sheer yn 1985 op 'e nij Lúksemboarch op it Eurofyzje Songefestifal mei Children, Kinder, Enfants. It liet einige doe op plak 13. Fierder besocht hja noch in pear kear oan it Eurofyzjesongfestival mei te dwaan: yn 1976 mei "Einmal Wasser, einmal Wein"en yn 2002 tegearre mei "Es ist niemals zu spät", mar is doe net fierder as de seleksje.
Police Academy (film)
Plot
De pleatslike plysjekommissaris Henry J. Hurst hat gjin goed wurd oer foar it nije belied fan 'e boargemaster. Hy wol in plysjekorps hawwe mei minsken dy't geskikt binne foar it wurk, en dat betsjut yn syn optyk dat se allegear in penis hawwe moatte en boppedat de juste hûdskleur (blank). De boargemaster hat him lykwols ferbean om lju dy't er ûngeskikt achtet, te wegerjen. Dêrom jout er de ûnnoazele, mar goedmienende kommandant Eric Lassard, dy't oan it haad fan 'e plysjeskoalle stiet, de opdracht om ûngeskikte rekruten by de oplieding sà hurd oan te pakken dat se út harsels opstappe. Lassard seit dat er it begrepen hat, mar hy is fan doel om 'e nije rekruten in earlike kâns te jaan. Syn ûnderbefelhawwer lykwols, de ambisjeuze en efterbakse ynspekteur Harris, sjocht hjiryn in kâns om by de kommissaris yn in goed boekje te kommen en is dêrom wisberet om it plan ta útfier te bringen. Hy beneamt twa fan 'e nije rekruten, de rasistyske sjerpstrikers Kyle Blankes en Chad Copeland, ta foaroanlju fan 'e kadetten, nei't dy him har help tasein hawwe.